
Евразия экономикалык комиссиясынын Коллегиясынын 2018-жылдын 22-майындагы № 83 чечиминин 1-пунктуна өзгөртүүлөрдү киргизүү жөнүндө


Евразия экономикалык бирлигинин Бажы кодексинин 17-беренесинин 38-пунктуна ылайык Евразия экономикалык комиссиясынын Коллегиясы чечти:
1. Евразия экономикалык комиссиясынын Коллегиясынын 
2018-жылдын 22-майындагы № 83 «Товарлардын бажы наркын аныктоодо кошумча чегерүүлөрдү эсептөө жөнүндө» чечиминин 1-пунктуна төмөнкүдөй өзгөртүүлөр киргизилсин:

а) бешинчи абзацта:

текст боюнча «ташып кирүү бажы алымынын эң жогорку адвалордук коюму колдонулуучу» деген сөздөр «ташып келүү бажы алымы эң чоң адвалордук коюмуна (комбинацияланган чендин адвалордук курамына) жараша төлөнөт» деген сөздөр менен алмаштырылсын;

«ташып келүү бажы алымынын алда канча жогору адвалордук коюму колдонулуучу» деген сөздөр «ташып келүү бажы алымы кыйла жогору адвалордук коюмга (комбинацияланган коюмдун адвалордук курамына) негизденүү менен төлөнөт» деген сөздөр менен алмаштырылсын;
б) төмөнкүдөй мазмундагы абзац менен толукталсын: 

«Ушул пункттун бешинчи абзацынын жоболору Евразия экономикалык бирлигинин Бажы кодексинин 1-беренесинин 40-пунктунун 6-пунктчасында каралган кошумча эсептөөлөргө карата да колдонулат.».

2.  Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

